Copyright: © 1994 - 95 Ilmatieteen laitos - SPT
Citation: Ilmatieteen laitos - Sääikkuna


Ilmatieteen laitos - Sääikkuna
Tervetuloa Ilmatieteen laitoksen Sääikkunaan

Sääikkunalla voidaan katsella Ilmatieteen laitoksen toimittamia sääkuvatuotteita. Näitä ovat muun muassa satelliittikuvat, säätutkakuvat sekä säätila- ja lämpötilaennustekartat.

Tärkeätä tietoa (Lue nämä ennen ohjelmiston käyttöönottoa!):

Tietoja ohjelmistosta
Information in English - READ THIS!
Käyttö ja ylläpito

Opasteita ohjelman käyttöä varten:

Pääikkuna
Kuvasarjat (valinta, asetukset, talletus)
Ohjelman asetusten muuttaminen
Tuoteluettelo
Uusien sääkuvien haku

Ohjelman käyttö näppäimistöllä

Muuta hyödyllistä:

Tämän opasteen rakenne!!
Ongelmia ja ratkaisuja
Sanasto


Sääikkuna - opasteen rakenne
 Opasteen rakenne

Allaolevassa kuvassa on esitettynä tämän opasteen rakenne. Nuolet esittävät tärkeimpiä linkkejä, joita pitkin pääsee siirtymään opasteen osasta toiseen. Kuvasta voidaan siirtyä haluttuun opasteeseen viemällä kursori opasteen nimen kohdalle ja painamalla hiiren näppäintä.


Sääikkuna - Näppäinohje
  Näppäinohje

Kaikkia Sääikkunan toimintoja interaktiivista zoomaustoimintoa lukuunottamatta voidaan käyttää hiiren lisäksi näppäimistöltä. Valikossa ja valintaikkunoissa saadaan valittua halutut toiminnot painamalla yhtäaikaisesti ALT-näppäintä ja toiminnon tunnistekirjainta (alleviivattu kirjain). Ks. myös Windows-ohjekirja oppiaksesi lisää näppäimistön käytöstä valintaikkunoissa.

Seuraavat valikkotoiminnot voidaan valita myös suoraan näppäimistöltä:

Apua | Pääikkuna	F1

Kuvasarja | Valitse	F2

Kuvasarja | Tuoteluettelo	F3

Kuvasarja | Lopeta	Alt-F4

Kuvasarjan näyttöä voidaan ohjata ohjauspainikkeiden sijasta seuraavilla näppäimillä:

Ensimmäinen kuva	<Alt><Home>.

Animaatio taaksepäin	<Alt>← (nuoli vasemmalle)-näppäin.

Edellinen kuva	<Alt>↑ (nuoli ylös)-näppäin.

Animaation pysäytys	Välilyöntinäppäin.

Seuraava kuva	<Alt>↓ (nuoli alas)-näppäin.

Animaatio eteenpäin	<Alt>→ (nuoli oikealle)-näppäin.

Viimeinen kuva	<Alt><End>-näppäin

Pääikkunan toimintopainikkeita vastaavat toiminnot saadaan näppäimistöllä pääikkunan valikosta tai suoraan näppäimistöltä seuraavasti:

Suuri ikkuna	F5

Kaksi ikkunaa	F6

Teksti-ikkuna	F7

Esitysnopeus	F8


  Sääikkuna - tietoja

© 1994-1995 Ilmatieteen laitos

Ilmatieteen laitoksen Sääikkuna on vapaasti käytettävä ohjelmisto. Kuka tahansa saa kopioida ohjelmiston ja käyttää sitä ilman erillistä sopimusta tai korvausta vapaasti seuraavin ehdoin:

-	Ohjelmistoa saa kopioida vain siinä muodossa, kuin se on ohjelmiston asennuslevykkeellä / asennuspaketissa.

-	Ohjelmiston saa asentaa asennuslevykkeeltä / asennuspaketista niin moneen tietokoneeseen kuin käyttäjä haluaa.

-	Ohjelmiston kopioiminen muussa muodossa muutoin kuin varmuuskopiotarkoituksiin on ehdottomasti kielletty.

-	Ohjelmiston tai sen asennuslevykkeiden / asennuspaketin muuntaminen millään tavalla on ehdottomasti kiellettyä ilman ohjelmiston oikeuksien omistajan lupaa.

-	Ohjelmiston oikeuksien omistaja / toimittaja ei vastaa mistään ohjelmiston käytön / kopioinnin mahdollisesti aiheuttamista vahingoista.

-	Ohjelmiston oikeuksien omistaja pidättää oikeuden muuttaa näitä ehtoja ohjelmiston tulevissa versioissa.

OHJELMAN TOIMITTAJA / OIKEUKSIEN OMISTAJA EI TAKAA OHJELMISTON OIKEELLISUUTTA EIKÄ SOVELTUVUUTTA MIHINKÄÄN MUUHUN KUIN TÄSSÄ ESITETTYYN TARKOITUKSEEN.

Ohjelmisto on kokonaisuudessaan Ilmatieteen laitoksen omaisuutta.

HUOM! Ohjelmistolla katseltavat, Ilmatieteen laitoksen palvelimesta haettavat / SkyWay-vastaanottimella vastaanotetut, sääkuvat ovat Ilmatieteen laitoksen omaisuutta. Niiden kopiointi tai käyttö kaupallisiin tarkoituksiin ilman Ilmatieteen laitoksen lupaa on kielletty.

InfoTel- ja sopimusasiakkaat: Uusien kuvien haku Ilmatieteen laitoksen palvelimesta on maksullista. InfoTel-asiakkailla veloitus on minuuttipohjainen (yhteysaika). Kulloinkin voimassa oleva minuuttihinta on nähtävillä Sääikkunan otsikkokuvan tekstisivulla. Tekstisivun saat näkyville painamalla ohjelman pääikkunan vasemmassa laidassa olevaa "T"-.kirjaimella merkittyä painiketta. Sopimusasiakkaille kuvien hinta määräytyy sopimuksen mukaan.

Palautteet ja tiedustelut:

Ilmatieteen laitos
Sääpalvelutoimisto
PL 503
00101 Helsinki

Sähköposti:    asiakaspc@fmi.fi

Puhelin 90-192 91 (vaihde)

Tietoja ohjelmistosta

Sääikkuna on kehitetty Ilmatieteen laitoksen sääpalvelutoimiston ja YonPow OY:n yhteisprojektina syksyllä -94. Ohjelmiston kehitystä on jatkettu Ilmatieteen laitoksella keväällä -95. Kehitys jatkuu edelleen keskittyen lähinnä uusien tuotteiden ideointiin ja toteutukseen.

Ohjelmiston suunnittelu, ohjelmointi ja testaus:

Jarno Varjotie - YonPow, IL/SPT

Avustajat:

Vesa Kirjavainen - IL/TTT, Atso Rönnblad - IL/SPT, Pirkko Saarikivi - IL/SPT

Kiitokset myös seuraaville:

Pekka Aakko - YonPow, Jyrki Havia - Helsingin Yliopisto, Anssi Juuti - IL/TTT, Robin King - IL/SPT, Pirkko Pylkkö - IL/SPT, Mika Rintamäki - IL/Turku, Matti Tammisalo - HPY/Datatie

sekä

Marylka Uusisaari

Kiitämme myös kaikkia ohjelmiston koekäyttöön osallistuneita. Teidän palautteenne olivat korvaamaton apu.

J.


  Sääikkuna - Information in English

© 1994-1995 Finnish Meteorological Institute

Sääikkuna (Weather Window) is a free software. You can use, copy and redistribute it under the following conditions:

-	You can copy this software only in the form found in install disks / install package.

-	You are not allowed to make any changes to this software or install disks / install package.

-	You can install this software to any number of computers from install disks / install package.

-	Copying this software in any other form is strictly forbidden. However, you can make a backup copy of the installed software.

-	Copyright holder of the software reserves rights to change these conditions in future versions of the software.

THIS WORK IS PROVIDED ON AN "AS IS" BASIS.  THE AUTHOR PROVIDES NO WARRANTY WHATSOEVER, EITHER EXPRESS OR IMPLIED, REGARDING THE WORK, INCLUDING WARRANTIES WITH RESPECT TO ITS MERCHANTABILITY OR FITNESS FOR ANY PARTICULAR PURPOSE EXCEPT THE ONE MENTIONED IN THIS DOCUMENT.

This software is property of Finnish Meteorological Institute.

Weather information shown by this software is property of Finnish Meteorological Institute. You may not use nor copy this information for commercial use without permission from FMI.

For foreign users it is highly recommended to find a Finnish speaking person to explain the meanings of Finnish terms found in this software.


Sääikkuna - Sanasto
Sääikkuna - lyhyt sanasto

animaatio
asetustiedosto
edustakuva
esitystila
kuvasarja
taustakuva
teksti-ikkuna
tuote


Sääikkuna - Sanasto - Animaatio
Animaatio
Animaatiotila

Animaatiotilassa kuvasrarjan kuvia vaihdetaan näytössä automaattisesti. Animaatio käynnistetään ohjauspainikkeilla. Animaation nopeutta voidaan muuttaa.


Sääikkuna - Sanasto - Asetustiedosto
Asetustiedosto

Sääikkunan toimintaa ohjataan asetustiedostolla ILSAA.INI, joka sijaitsee Windows:sin päähakemistossa (esimerkiksi C:\WINDOWS). Tiedostoa pääsee muokkaamaan kaksoisnäpäyttämällä ikonia "Sääikkuna - asetukset".


Sääikkuna - Sanasto - Edusta- ja taustakuva
Taustakuva	Taustakuva on kuva, joka näkyy kuvasarjan varsinaisen kuvien läpinäkyvien osien (mustat tai valkoiset alueet) alta. (Esim. karttapohja)

Edustakuva	Edustakuva on kuva, joka näkyy kuvasarjan varsinaisen kuvan päällä, siten että vain varsinainen kuva näkyy vain edustakuvan läpinäkyvien osien (mustat tai valkoiset alueet) alta. (Esim. kaupungit, rajat)

Käyttäjä voi itse luoda ja muokata tausta- ja edustakuvia.


Sääikkuna - Sanasto - Esitystila
Esitystila

Sääikkunaa voidaan käyttää kolmessa esitystilassa:

Interaktiivisessa esitystilassa käyttäjällä on pääsy kaikkiin toimintoihin

Rajoitetussa esitystilassa on ohjelman asetusten muuttaminen ja kuvien haun manuaalinen käynnistäminen estetty.

Makrotilassa Sääikkuna näyttää peräkkäin ennalta määriteltyjä kuvasarjoja. Käyttäjällä ei ole pääsyä ohjelman toimintoihin.

Lisäksi voidaan kaikissa tiloissa määritellä "vain näyttö"-toiminto, jolloin uusia kuvia ei haeta eikä vanhoja kuvia poisteta. Esitystila asetetaan asetustiedostosta.


Sääikkuna - Sanasto - Kuvasrja / Tuote
Tuote	Tuote tässä tarkoittaa Ilmatieteen laitoksen toimittamaa sääkuvatuotetta. (Esim. Etelä-Suomen säätutkakuva).

Kuvasarja	Kuvasarja on tuotteesta ja sen asetuksista koostuva kokonaisuus. Sääikkunan käyttäjä näkee kuvatuotteet kuvasarjoina. Samasta tuotteesta voidaan muodostaa useita kuvasarjoja tallettamalla erilaisia kuvasarjan asetuskokonaisuuksia.


Sääikkuna - Sanasto - Teksti-ikkuna
Teksti-ikkuna

Teksti-ikkunassa näkyy kulloinkin näytössä olevaan kuvaan liittyvä selitysteksi. Kaikkiin kuviin ei selitystekstiä liity. Mikäli tällaínen on olemassa, näkyy Sääikkunan tekstikentässä teksti "Paina <F7>". Teksti-ikkuna saadaan näkyviin / pois näkyvistä esimerkiksi painamalla F7-näppäintä.


Sääikkuna - ...


Sääikkuna - Minä!
Hei .... .. ... . ..


Sääikkuna - Pääikkuna
  Pääikkuna

Pääikkunassa on näkyvissä kulloinkin valitun kuvasarjan aktiivinen kuva sekä kuvan alapuolella siihen liittyvä teksti. Aktiivista kuvaa voidaan vaihtaa ikkunan alalaidassa olevilla ohjauspainikkeilla.

Ikkunan kokoa ja käynnissä olevan animaation nopeutta voidaan muuttaa ikkunan vasemmassa yläkulmassa olevilla toimintopainikkeilla.

Ikkunassa olevaa kuvaa voidaan zoomata viemällä kursori [image] haluttuun zoomauksen kohdistuspisteeseen ja painamalla hiiren vasenta näppäintä. Edelliselle zoomaustasolle päästään painamalla hiiren oikeaa näppäintä.

Pääikkunan valikosta voidaan valita muita ohjelman toimintoja.


Sääikkuna - Pääikkunan valikko
 Pääikkunan valikko

Valitsemalla toiminto Kuvasarja | Valitse... päästään kuvasarjan valintaikkunaan, josta voidaan valita esitettävä kuvasarja. Valinnan Kuvasarja | Tuoteluettelo... avulla voidaan katsella tuoteluetteloa.

Toiminnolla Kuvasarja | Hae kuvat käynnistetään kuvien haku Ilmatieteen laitoksen palvelimesta (ei SkyWay-versiossa). Manuaalinen kuvien haku on mahdollista vain interaktiivisessa esitystilassa.

Ohjelmasta poistutaan valitsemalla valikon toiminto Kuvasarja | Poistu.

Toiminnolla Asetukset | Ohjelman asetukset... päästään asetusikkunaan muuttamaan ohjelman asetuksia.

Muut Asetukset-valikon toiminnot vastaavat pääikkunan toimintopainikkeita.


Sääikkuna - Ohjauspainikkeet
 Kuvasarjan ohjauspainikkeet

Valitaan kuvasarjan ensimmäinen kuva.

Kuvasarjan automaattinen selaus (animaatio) taaksepäin.

Edellisen kuvan valinta

Animaation pysäytys

Seuraavan kuvan valinta

Kuvasarjan automaattinen selaus (animaatio) eteenpäin.

Kuvasarjan viimeinen kuva.

Kuvasarjan esitystä voidaan ohjata myös näppäimistöllä.


Sääikkuna - Toimintopainikkeet
 Toimintopainikkeet

Ikkunan koon valinta. Kuva voidaan näyttää joko normaalikokoisena tai kaksinkertaisessa koossa. Tällä painikkeella valitaan näiden ikkunakokojen välillä.

Näyttötavan valinta. Kuvasarjat voidaan näyttää joko niin, että kuvasarjaa näytetään pääikkunassa tai siten, että pääikkunassa näkyy viimeisin kuva ja muut kuvat näkyvät erillisessä sivuikkunassa. Tällä painikkeella valitaan näiden näyttötapojen välillä.

Teksti-ikkunan valinta. Tätä painiketta painamalla saadaan näkyviin ja pois näkyvistä teksti-ikkuna, joka sisältää näytössä olevaan kuvaan mahdollisesti liittyvää lisä-informaatiota.

Animaation nopeuden valinta. Painamalla tätä painiketta voidaan muuttaa kuvasarjan kuvien vaihtotiheyttä animaatiotilassa.

Toimintapainikkeista valittavat toiminnot voidaan valita myös näppäimistöllä tai valikosta.


Sääikkuna - Kuvasarjan valinta
 Kuvasarjan valinta

Esitettävää kuvasarjaa ei voi valita, mikäli ohjelma on käynnistetty makrotilassa.

Kuvasarjan valintaan päästään valitsemalla pääikkunan valikosta toiminto Kuvasarja|Valitse.... Esitettävä kuvasarja valitaan kuvasarjan valintaikkunan kuvasarjaluettelosta:

Esitettävät kuvat voidaan valita tarkemmin valitsemalla jokin seuraavista asetuksista:

Viimeiset XX kuvaa	Näytetään vain niin monta viimeisintä (uusinta) kuvaa, kuin lukumääräkenttään on syötetty.

Kaikki kuvat	Näytetään kuvasarjan kaikki saatavilla olevat kuvat.

Vailitut kuvat	Näytetään vain kuvat, jotka on valittu vieressä olevasta valintalistasta.

Painamalla [image] -painiketta voidaan kuvasarjan asetuksia muuttaa tarkemmin.

Painamalla [image] -painiketta avataan valittu kuvasarja.

Painamalla [image] -painiketta poistutaan kuvasarjan valinnasta valitsematta uutta kuvasarjaa.

Painamalla [image]  - painiketta tuhotaan kuvasarjaluettelossa aktiivisena oleva kuvasarja.

HUOM! Vain käyttäjän omia kuvasarjoja voidaan tuhota. Muut kuvasarjat voidaan poistaa kuvasarjalistasta tuoteluettelo-ikkunassa. Kuvasarja voidaan tuhota vain, mikäli ohjelma on käynnistetty normaalissa esitystilassa.


Sääikkuna - Kuvasarjan asetukset
 Kuvasarjan asetukset

Painamalla [image]  -painiketta kuvasarjan valintaikkunassa saadaan kuvasarjan asetukset näkyviin tai pois näkyvistä.

Tausta- ja edustakuva
Ikkunan asetukset
Animaatio

Painamalla [image] - painiketta voidaan kuvasarjan asetukset tallettaa.
Kuvasarjan asetusten talletus voidaan suorittaa vain, mikäli ohjelma on käynnistetty normaalissa esitystilassa.


Sääikkuna - Kuvasarjan asetukset - Tausta- ja edustakuva
 Kuvasarjan asetukset - Tausta- ja edustakuva

Taustakuva	Taustakuva on kuva, joka näkyy kuvasarjan varsinaisen kuvien läpinäkyvien osien (mustat tai valkoiset alueet) alta. (Esim. karttapohja)

Edustakuva	Edustakuva on kuva, joka näkyy kuvasarjan varsinaisen kuvan päällä, siten että vain varsinainen kuva näkyy vain edustakuvan läpinäkyvien osien (mustat tai valkoiset alueet) alta. (Esim. kaupungit, rajat)

Käyttäjä voi itse luoda ja muokata tausta- ja edustakuvia.


Sääikkuna - Kuvasarjan asetukset - Ikkunan asetukset
 Kuvasarjan asetukset - Ikkunan asetukset

Koko: 1x, 2x	Näillä painikkeilla valitaan, näytetäänkö kuva normaalikokoisena vai kaksinkertaisena.

Kaksi ikkunaa	Merkkaamalla tämä valinta saadaan kuvasarjan viimeisin kuva näkymään pääikkunassa ja muut kuvat erillisessä sivuikkunassa.

Teksti-ikkuna	Merkkaamalla tämä valinta saadaan näkyviin erillinen teksti-ikkuna, joka sisältää näytössä olevaan kuvaan mahdollisesti liittyvää lisä-informaatiota.

Ikkunan asetuksia voidaan muuttaa myös kuvia katseltaessa pääikkunan toimintopainikkeilla.

Zoom	Zoomaus valitaan käyttöön merkkaamalla tämä valinta.

Z, Y	Näihin kenttiin syötetään halutun zoomauksen kohdistuspisteen koordinaatit.

2x, 4x, 8x	Zoomauksen vahvuus valitaan näillä painikkeilla.

Zoomausta voidaan muuttaa myös kuvien katselun aikana. Ks. Pääikkuna.


Sääikkuna - Kuvasarjan asetukset - Animaatio
 Kuvasarjan asetukset - Animaatio

Vaihtoväli	Haluttu kuvien vaihtoväli animaatiotilassa syötetään tähän kenttään. Vaihtovälin arvo on viitteellinen. Todellinen vaihtoväli riippuu käytetyn tietokoneen ja ennen kaikkea sen näytönohjaimen nopeudesta. Vaihtoväliä voidaan muuttaa katselun aikana pääikkunan toimintopainikkeilla.

Käynnistä animaatio	Mikäli tämä valinta on merkattu, käynnistetään animaatio automaattisesti, kun kuvasarjan kuvat on luettu tietokoneen levyltä.


Sääikkuna - Kuvasarjan asetusten tallennus
 Kuvasarjan asetusten talletus

Kuvasarjan asetusten talletus voidaan suorittaa vain, mikäli ohjelma on käynnistetty normaalissa esitystilassa.

Asetusten talletusikkunaan päästään painamalla [image] -painiketta kuvasarjan valintaikkunan asetustilassa.

Kuvasarjan asetukset voidaan tallettaa kahdella eri tavalla:

Talleta asetukset	Talletetaan kuvasarjan asetukset.

Luo uusi kuvasarja	Luodaan asetusten perusteella uusi kuvasarja, joka näyttää samoja kuvia, kuin alkuperäinen kuvasarja. Kuvasarja eroaa alkuperäisestä vain asetuksiltaan. Käytä tätä vaihtoehtoa, kun haluat usein katsella samoja kuvia eri asetuksilla.
Muista antaa kuvasarjalle uusi kuvausteksti, mikäli valitset tämän vaihtoehdon.
Muutoin uutta kuvasarjaa on vaikea erottaa alkuperäisestä.

Mikäli Kopioi kuvat uuteen hakemistoon -valinta on merkattu, kopioidaan näytettäväksi valitut kuvat uuteen ohjelman luomaan hakemistoon, missä ne ovat tallessa myöhempää käyttöä varten. Käytä tätä, kun haluat tallettaa jonkin mielenkiintoisen tilanteen myöhempää tarkastelua varten. Tämä valinta on pakollinen, mikäli talletettavasta kuvasarjasta on valittu yksittäisiä kuvia näytettäväksi.

Kuvasarjan asetukset talletetaan levylle painamalla [image]  -painiketta.

Painamalla [image]  - painiketta poistutaan talletusikkunasta tallettamatta kuvasarjan asetuksia.


Sääikkuna - Tuoteluettelo
 Tuoteluettelo

Tuoteluettelossa on nähtävillä kaikki saatavilla olevat sääkuvatuotteet. Tuoteluetteloon päästään valitsemalla pääikkunan valikosta toiminto Kuvasarja | Tuoteluettelo....

Tuotteet jaetaan kahteen ryhmään: tilatut ja tilaamattomat. Tilatut tuotteet on merkitty '+' -merkillä ja tilaamattomat tuotteet '-' -merkillä.

Halutessasi tilata jonkin tilaamattoman tuotteet valitse se listasta ja paina "Tilaa"-painiketta.

Tilatun tuotteen tilauksen voit perua painamalla "Peruuta"- painiketta.

"Tietoja"-painikkeella saat tietoja listasta valitusta tuotteesta.

Tuoteluettelossa voit myös muuttaa tuotteiden asetuksia.

Tiedonsiirto-ohjelma hakee kuvien haun yhteydessä IL:n palvelimesta vain tilatuiksi merkityt tuotteet. Tilaamattomat tuotteet eivät myöskään näy kuvasarjan valintaikkunassa.

HUOM! SkyWay- ja muiden sopimusasiakkaiden tulee sopia kuvien tilaamisesta ja tilauksen peruuttamisesta ohjelman toimittajan (Ilmatieteen laitos / Datatie / YLE) kanssa.


Sääikkuna - Tuoteluettelo - Asetukset
 Tuoteluettelo - Tuotteiden asetukset

Eri tuotteiden kuvien säilytysaikoja voidaan muuttaa valitsemalla tuotelistalta haluttu tuote. Tämän jälkeen merkataan jompi kumpi seuraavista valinnoista:

Säilytä viimeiset XX kuvaa	Säilytetään niin monta uusinta kuvaa, kuin valintaan liittyvään kenttään on syötetty.

Säilytä XX päivää uudemmat	Kyseisestä hakemistosta poistetaan aina kuvat jotka ovat niin monta päivää vanhempia, kuin valintaan liittyvään kenttään syötetty numero.

Säilytettävien kuvien lukumäärää valittaessa tulee ottaa huomioon tietokoneen vapaa levytila. Mikäli vapaa levytila loppuu (levy täyttyy), Sääikkunan virheetön toiminta estyy.

HUOM! Sääikkuna käsittelee maksimissaan noin 500 kuvan kuvasarjoja. Tämän vuoksi ohjelma ei säilytä missään tilanteessa yhdestä tuotteesta yli 500 kuvaa, mikäli ohjelman asetuksista on asetettu vanhojen kuvien poisto päälle. Mikäli vanhojen kuvien poistoa ei ole valittu ja ohjelman hakemistoihin tulee lisää kuvia, voi ohjelman toiminta olla epäloogista kuvamäärän noustessa yli 500:n.

Lisäksi tuoteluettelosta voidaan määritellä kuinka paljon kunkin tuotteen kuvia haetaan kuvien haun yhteydessä syöttämällä haluttu määrä kenttään Hae enintään XXX kuvaa.


Sääikkuna - Ohjelman asetukset
 Ohjelman asetukset

Ohjelman asetusten muuttaminen voidaan suorittaa vain, mikäli ohjelma on käynnistetty normaalissa esitystilassa.

Ohjelman asetuksia päästään muuttamaan valitsemalla pääikkunan valikosta toiminto Asetukset|Ohjelman asetukset...

Kuvien näyttö

Näytä enintään XX kuvaa	Rajoitetaan ohjelman esittämien kuvasarjojen pituus kenttään syötettyyn määrään kuvia.

Ei rajoitusta	Ei rajoitusta kuvasarjojen pituudelle.

Järkevä kuvasarjan maksimipituus vaihtelee riippuen käytettävän tietokoneen suorituskyvystä.

Levynhallinta

Poista vanhentuneet kuvat	Kun tämä valinta on merkattu, poistaa Sääikkuna käynnistyessään ja aina puolen tunnin välein vanhentuneet kuvat hakemistoistaan. Ks. myös tuoteluettelo.

Kuvien haku

Hae kuvat XX minuutin välein	Uudet kuvat haetaan kenttään syötetyn minuuttimäärän välein. Hakuväli voi vaihdella välillä 1 - 999 (minuuttia).

Hae pyydettäessä	Uusia kuvia ei haeta automaattisesti. Käyttäjän täytyy itse pyytää ohjelmaa hakemaan uudet kuvat..

Mikäli valinta Kysy haettavat tuotteet on merkattu, ohjelma kysyy haettavat kuvasarjat kuvien haun yhteydessä.

HUOM! Kuvien haku-toiminto ei ole käytössä SkyWay-versiossa.


Sääikkuna - Kuvien haku
  Kuvien haku

HUOM! Tämä ohje ei koske SkyWay-versiota!

Sääikkuna käyttää uusien sääkuvien hakuun erillistä tiedonsiirto-ohjelmaa, joka hakee kuvat Ilmatieteen laitoksen palvelimesta. Tiedonsiirto-ohjelman asetukset on asetettava ennen ensimmäistä kuvien hakua. Tiedonsiirto-ohjelmia on tällä hetkellä käytössä kahta tyyppiä: sopimusasiakkaiden TCP/IP-ohjelma ja InfoTel-asikkaiden Modeemi-ohjelma.

Kuvien haku käynnistyy automaattisesti asetusikkunassa määritellyin väliajoin. Lisäksi kuvat voidaan hakea valitsemalla pääikkunan valikosta toiminto Kuvasarja | Hae kuvat.

Mikäli asetusikkunassa on merkattu valinta Kysy haettavat tuotteet, näyttää ohjelma ennen kuvien hakua seuraavan valintaikkunan.

Valintaikkunan tuotelistasta valitaan (hiirellä klikkaamalla) ne tuotteet, joiden kuvat halutaan hakea palvelimesta. Mikäli valinta Hae saatavilla olevat päivityspaketit on merkattu, haetaan palvelimesta myös mahdolliset ohjelman päivityspaketit.

Kuvien haku käynnistyy painamalla [image] -painiketta.

Painamalla [image] -painiketta poistutaan kuvien hausta hakematta uusia kuvia.

HUOM! Älä käynnistä tiedonsiirto-ohjelmaa yksinään. Sääikkunan tiedonsiirto-ohjelmat on tarkoitettu käynnistettäväksi vain Sääikkunan sisältä.


Sääikkuna - Tiedonsiirtoasetukset
  Tiedonsiirtoasetukset

HUOM! Tämä ohje ei koske SkyWay-versiota!

Tiedonsiirtoasetukset kuvien hakua varten asetetaan ohjelmalla, joka käynnistetään ikonista "Tiedonsiiro - Asetukset".

Modeemiversio:

Ohjelmalle annetaan käytettävän modeemin ja sarjaportin asetukset (portti, nopeus ja kättely). Kättelytapana kannattaa käyttää laitteistokättelyä, mikäli käytettävä modeemi tukee sitä. Nopeudeksi kannattaa valita tiedonpakkausta käyttävillä modeemeilla hieman modeemin linjanopeutta suurempi nopeus. Tarvittaessa voidaan muuttaa lisäksi modeemin alustuskomentoa. Modeemin oikeiden asetusten (ennen kaikkea alustuskomennon) selvittämisessä kannattaa käyttää hyväksi modeemin ohjekirjaa.

Modeemin asetuksia voidaan kokeilla painamalla "Testi"-painiketta. Tällöin tiedonsiirto-ohjelma tutkii, voiko se käyttää annettuja asetuksia.

Puhelinnumero-kentässä olevaan numeroon lisätään tarvittaessa suuntanumerotiedot ja/tai vaihteen kautta tapahtuvaa soittoa varten etuliite "0,". InfoTel käyttäjät voivat soittaa palveluun ilman suuntanumeroa minkä tahansa puhelinlaitoksen alueelta Suomesta. Poikkeuksena ovat joidenkin matkapuhelimen käyttäjät, jotka joutuvat aina antamaan suuntanumeron (esim. 90).

Sopinmusasiakkaat:

Sopimusasiakkaan tulee lisäksi syöttää ohjelman toimittajan antamat käyttäjätiedot ohjelmalle.


Sääikkuna - Tiedonsiirto - Modeemi
  Tiedonsiirto - Modeemi

HUOM! Tämä ohje koskee vain InfoTel / Modeemi-versiota!
Ks. myös TCP/IP-tiedonsiirto.

Uusien sääkuvien haku tapahtuu erillisellä tiedonsiirto-ohjelmalla.

Siirron edistymistä voi tarkkailla tiedonsiirto-indikaattorista, jossa näkyy jokaisessa siirtotapahtumassa liikkuva '+'-merkki, tiedoston siirron edistymistä ilmaiseva palkki sekä siirrossa olevan tiedoston järjestysnumero ja siirrettävien tiedostojen lukumäärä.

Tiedonsiirto voidaan keskeyttää valikkokomennolla "Toiminto | Keskeytä siirto" tai sulkemalla ohjelma ohjelman järjestelmävalikosta (system menu). Ohjelma katkaisee suljettaessa yhteyden palvelimeen ja InfoTel:iin, joten ohjelman sulkeminen saattaa kestää jonkin aikaa.

Tiedonsiirto tapahtuu myös automaattisesti tausta-ajona, kun tiedonsiirto-ikkunaa ei ole avattu. Tällöin tiedonsiirto-ohjelman ikoni näkyy Windows:n työpöydällä.

Monissa virhetilanteissa tiedonsiirto-ohjelma tulostaa virheilmoituksia joko erillisissä viesti-ikkunoissa (yhteydenotto-ongelmat) tai tiedonsiirto-ohjelman makro- ja tiedonsiirtoseuranta-ikkunassa (tiedonsiirrossa tapahtuvat virheet).

Muista asettaa tiedonsiirtoasetukset ennen ensimmäistä kuvien hakua.


Sääikkuna - Modeemin alustuskomennot
  Modeemin alustuskomennot

HUOM! Tämä ohje koskee vain InfoTel / Modeemi-versiota!

Sääikkunan tiedonsiirrossa on syytä käyttää seuraavia modeemin alustuskomentoja. Komennot, joiden kohdalla lukee "<Vaihtelee>" on syytä tarkistaa modeemin ohjekirjasta.

Komento	Merkitys

E1	Komennon kaiutus päällä.

V1	Modeemin ilmoitukset tekstimuodossa

X4 tai X3	Kaikki virheilmoitukset päällä / Ei NO DIALTONE-ilmoitusta (soitettaessa puhelinvaihteen kautta).

<Vaihtelee>	Sarjaportin nopeus kiinteä (ei vaihdu yhteyden nopeuden mukaan) Esim &B1.

<Vaihtelee>	Kättely päälle (sama kättelytapa kuin valittu "kättelytapa"-listasta) Esim &H1.

Mikäli mahdollista, kannattaa antaa jonkin modeemeja hyvin tuntevan henkilön asettaa alustuskomento käytetylle modeemille sopivaksi. Hyviä modeemiasetuksia eri modeemityypeille löytyy esimerkiksi monien Internet-toimittajien asennuspaketeista. Kunnossa oleva alustuskomento on ehdoton edellytys luotettavalle Sääikkunan tiedonsiirrolle.

Joillakin GSM-datakorteilla kannattaa kokeilla myös konetosarjaa S34=2 S35=6, jos yhteys InfoTel:iin ei toimi.

Mikäli modeemin alustus ei onnistu muilla keinoilla kannattaa antaa alustuskomennoksi pelkkä "Z". Tämä palauttaa modeemille sen oletusasetukset.


Sääikkuna - Tiedonsiirtovirheet (Modeemi)
 Tiedonsiirtovirheet (Modeemi)

Seuraavassa on lueteltu erilaisten tiedonsiirtovirheiden syyt ja mahdolliset korjaustoimenpiteet.
Lähes kaikki seuraavat virheet voivat aiheutua myös virheellisistä modeemin asetuksista.

Virheilmoitus	Kuvaus

Yhteydenotto-ongelmat:

Modeemi ei vastaa - Tarkista modeemin asetukset !
Ohjelma ei pysty kommunikoimaan modeemin kanssa. Modeemi ei ole päällä, on epävakaassa tilassa tai modeemin asetukset eivät ole kunnossa.

Tarkista modeemin asetukset (alustuskomento)!
Modeemin alustuskomento ei sovellu käytettävälle modeemille. Korjaa alustuskomento tiedonsiirtoasetuksista.

InfoTel ei vastaa?
InfoTel-palvelun modeemi ei vastaa. Kaikki modeemilinjat ovat varattuja tai InfoTel-palvelu saattaa olla tilapäisesti poissa käytöstä. Yritä yhteyttä myöhemmin uudestaan. Mikäi ongelma toistuu usein, ota yhteyttä puhelinlaitokseesi.

InfoTel:in kehotetta ei löydy!
Ohjelma ei löydä InfoTel-palvelun kehotetta. InfoTel-palvelu saattaa olla tilapäisesti poissa käytöstä. Yritä yhteyttä myöhemmin uudestaan. Mikäi ongelma toistuu usein, ota yhteyttä puhelinlaitokseesi.

Yhteys Ilmatieteen laitokselle ei muodostu!
Ilmatieteen laitoksen palvelin ei vastaa. Palvelin saattaa olla tilapäisesti poissa käytöstä tai verkkoyhteydet ovat poikki. Yritä yhteyttä myöhemmin uudestaan. Mikäi ongelma toistuu usein, ota yhteyttä puhelinlaitokseesi.

Kättely palvelimen kanssa ei onnistu!
Ohjelma ei onnistu tunnistamaan palvelinohjelmistoa. Syynä saattaa olla huono modeemilinja.

Modeemiyhteyden katkaisu ei onnistu. Katkaise yhteys käsin!
Ohjelma ei ole luotettavasti saanut katkaistua yhteyttä InfoTel-palveluun. Katkaise yhteys modeemin virtakytkimestä tai vetämällä puhelintöpseli seinästä muutamaksi sekunniksi.

Tiedonsiirtovirheet

Timeout ... Uudelleenlähetyspyyntö
Tiedonsiirto on (tilapäisiesti) jumissa tai tietoa on kadonnut matkan varrella. Ohjelma yrittää saada haluttua tietoa uudestaan.

Paketti saatu kahteen kertaan
Ohjelma on vastaanottanut samaa tietoa kahteen kertaan. Johtuu matkalla kadonneeksi luullun tiedon saapumisesta perille myöhässä.

Linja poikki??
Ohjelma ei ole yrityksistään huolimatta saanut haluamaansa tietoa palvelimesta. Tiedonsiirto on katkaistu.

Paketin tarkistussummavirhe ... Uudelleenlähetyspyyntö
Palvelimelta saatu tietopaketti on virheellinen. Johtuu huonosta modeemilinjasta. Ohjelma pyytää paketin uudelleen.

Virheellinen paketin numero
Ohjelma on saanut palvelimelta tietopaketin, jonka järjestysnumero ei ole haluttu ... yhteys katkaistaan.

Virheellinen paketin tyyppi
Ohjelma on saanut palvelimelta tietopaketin, jonka tyyppi ei ole haluttu ... yhteys katkaistaan.

Tiedoston koko virheellinen
Siirretyn tiedoston koko ei täsmää saadun tietomäärän kanssa. Tiedosto on hylätty.


Sääikkuna - Tiedonsiirto - TCP/IP
  Tiedonsiirto - TCP/IP

HUOM! Tämä ohje koskee vain TCP/IP (NET)-versiota!
Ks. myös modeemi-tiedonsiirto.

Uusien sääkuvien haku tapahtuu erillisellä tiedonsiirto-ohjelmalla.

Tiedonsiirto-ohjelman viesti-ikkunassa näkyvät ohjelman viestit ja virheilmoitukset. Siirron edistymistä voi tarkkailla tiedonsiirto-indikaattorista, jossa näkyy jokaisessa siirtotapahtumassa liikkuva '+'-merkki sekä tiedoston siirron edistymistä ilmaiseva palkki.

Tiedonsiirto voidaan keskeyttää keskeytyspainikkeella.

Tiedonsiirto tapahtuu myös automaattisesti tausta-ajona, kun tiedonsiirto-ikkunaa ei ole avattu. Tällöin tiedonsiirto-ohjelman ikoni näkyy Windows:n työpöydällä.

Muista asettaa tiedonsiirtoasetukset ennen ensimmäistä kuvien hakua.


Sääikkuna - Tiedonsiirtovirheet (TCP/IP)
 Tiedonsiirtovirheet (TCP/IP)

Seuraavassa on lueteltu erilaisten tiedonsiirtovirheiden syyt ja mahdolliset korjaustoimenpiteet.
Modeemipohjaisessa TCP/IP-tieonsiirrossa (SLIP/PPP) lähes kaikki seuraavat virheet voivat aiheutua myös virheellisistä modeemin asetuksista. Verkkokäytössä tarkista verkon toimivuus.

Virheilmoitus	Kuvaus

Ajastinvirhe 	Ohjelman sisäinen virhe. Käynnistä Windows uudelleen.

InfoTel-käyttäjä ei voi käyttää tätä WINSOCK-ajuria
Tiedonsiirtoa on yritetty käynnistää InfoTel-tunnuksella ilman asianmukaista WINSOCK-ajuria. (Tällä hetkellä InfoTel-käyttäjien ei ole mahdollista käyttää TCP/IP-tiedonsiirtoa).

Palvelin sulki yhteyden ??
Yhteys palvelimeen on katkennut. Ohjelma on keskeyttänyt tiedonsiirron. Tämä ilmoitus saadaan myös painettaessa "Keskeytä"-painiketta.

Palvelinta ei löydy
Tiedonsiirtopalvelinta ei löydy. Ilmatieteen laitoksen palvelin on tilapäisesti poissa käytöstä tai ohjelman versio on vanha.

Pistokkeen luonti epäonnistui
Ohjelman sisäinen virhe. Käynnistä Windows uudelleen.

Tiedostonkäsittelyvirhe
Ohjelma ei pysty luomaan kuvatiedostoa tietokoneen levylle. Levy saattaa olla täysi.

TIMEOUT	Siirto on jumissa. Ohjelma on keskeyttänyt tiedonsiirron.

WINSOCK-ajurin alustus ei onnistu
WINSOCK-ajuri ei käynnisty. Windows:n käynnistäminen uudelleen saattaa auttaa.

Yhteyden avaus ei onnistu
Ks. Palvelinta ei löydy.


Sääikkuna - Käyttö- ja ylläpito-ohje

Lue seuraavat kohdat ennen ohjelman käyttöönottoa

Asennus ja käyttö
Ongelmatilanteet

Edistyneen ja/tai hyvin tietokoneita tuntevan käyttäjän kannattaa tutustua myös seuraaviin ohjeisiin.

Edusta-ja taustakuvien modifiointi
Asetustiedosto
Ohjelman toiminnan optimointi
Tiedostot ja hakemistorakenne


Sääikkuna - Asennus ja käyttö
Asennus ja käyttö

Ominaisuudet ja laitteistovaatimukset

Asenna ohjelma tietokoneeseen aina asennuslevykkeeltä. Vain tällä tavalla asennettu ohjelma toimii moitteettomasti. Asennus suoritetaan ajamalla asennuslevykkeeltä ohjelma "ASENNA.EXE".

Ohjelma käynnistetään asennuksen jälkeen "Program Manager" ("Järjestelmähallinta")-ohjelmasta kaksoisnäpäyttämällä kuvaketta "Sääikkuna". Ohjelma voidaan käynnistää myös komennolla ILSAA.EXE. Tällöin ohjelmalle voidaan antaa seuraavat komentoriviparametrit.

Parametri	Merkitys

Sarja	Ohjelmaa käynnistettäessä ladattavan kuvasarjan nimi. Kuvasarjojen nimet annetaan siinä muodossa kuin ne esiintyvät ohjelman asetustiedostossa (ILSAA.INI) osiossa [Sarjat].

+XX,YY	Ohjelman ikkunan sijainti näytöllä.

Esim:     ILSAA.EXE Tutka_Et +110,50

Opasteita ohjelman käyttöön saa ohjelman valikosta "Apua".

Ennen ensimmäistä uusien kuvien hakua tee seuraavat toimenpiteet:

Aseta tiedonsiirtoasetukset (kuvake "Tiedonsiirto-asetukset").

Aseta haettavien kuvien lukumäärät tuotekohtaisesti tuoteluettelosta.

Muista lukea säännöllisesti ohjelmaa käynnistettäessä näkyviin tulevan otsikkokuvan teksti-ikkunassa näkyvät tiedotukset. Niissä tiedotetaan uusista tuotteista sekä mahdollisista ohjelman päivityksistä. Teksti-ikkunan saat näkyville painamalla "T"-kirjaimella merkittyä painiketta ohjelman pääikkunassa.


Sääikkuna - Ominaisuudet ja laitteistovaatimukset
Ominaisuudet ja laitteistovaatimukset

Ohjelma sisältää seuraavia toimintoja ja ominaisuuksia:

Esitystilat	Ohjelma voi toimia kolmessa esitystilassa: Interaktiivinen-, rajoitettu- ja Makrotila. Ensimmäisessä tilassa käyttäjä voi hallita kaikkia ohjelman toimintoja. Toisessa tilassa käyttäjältä on estetty muutosten tekeminen ohjelman asetuksiin (julkisissa tiloissa sijaitsevat tietokoneet). Makrotilassa ohjelma esittää ennakolta määriteltyjä kuvasarjoja peräkkäin. Esitystila muutetaan ohjelman asetustiedostosta.

Animaatio	Kuvasarjan kuvia voidaan selata automaattisesti eteen- ja taaksepäin. Animaation nopeus on käyttäjän valittavissa.

Zoomaus	Käyttäjä voi zoomata näytettävän kuvasarjan kuvia portaittain. Zoomauskertoimet ovat 2, 4 ja 8.

Kuvan koon valinta	Kuvasarjan kuvat voidaan näyttää normaalikoossa tai kaksinkertaisessa koossa käyttäjän valinnan mukaan.

Kahden ikkunan näyttö	Kuvasarja voidaan näyttää siten, että sarjan uusin kuva näkyy yhdessä ikkunassa samalla kun kuvasarjan kuvia animoidaan toisessa ikkunassa.

Kuvien valinta	Kuvasarjan kuvista voidaan valita näytettäväksi joko kaikki kuvat, käyttäjän haluama lukumäärä viimeisimpiä kuvia tai käyttäjän kuvalistasta valitsemat kuvat.

Taustakuvan valinta	Kuvasarjalle voidaan asettaa taustakuva, joka sisältää esimerkiksi näytettävän sääkuva-alueen karttapohjan.

Edustakuvan valinta	Kuvasarjalle voidaan määritellä edustakuva, joka näkyy varsinaisten kuvasarjan kuvien päällä. Edustakuva voi sisältää esimerkiksi ääriviivakartan sekä mitta-asteikkoja.

Kuvasarjojen talletus	Käyttäjä voi tallettaa kuvasarjan asetukset (zoomaus, edusta- ja taustakuvat, ym.). Asetusten perusteella voidaan myös luoda uusi käyttäjän oma kuvasarja joka käyttää samoja kuvia alkuperäisen kuvasarjan kanssa. Käyttäjän kuvasarjaa varten voidaan myös kopioida joitakin kiinnostavia kuvia omaan hakemistoon.

Kuvien säilytys	Käyttäjä voi itse määritellä kuinka kauan tai miten monta sääkuvaa kustakin kuvasarjasta säilytetään tietokoneen levyllä.

Tuoteluettelo	Tuoteluettelo antaa käyttäjälle tietoa tarjolla olevista sääkuvatuotteista. Tuoteluettelon kautta voidaan myös tilata halutut kuvasarjat ja peruuttaa ylimääräisten kuvasarjojen tilaus. HUOM! Tilaus toimii vain tunnuksettomassa tiedonsiirrossa. Sopimusasiakkaiden (esim SkyWay-asiakkaat) on sovittava kuvasarjojen tilauksesta ohjelmiston toimittajan kanssa.

Kuvien haku	Ohjelmistoon sisältyvällä tietoliikenneohjelmalla voidaan hakea tuoreet sääkuvat Ilmatieteen laitoksen palvelimesta (ei SkyWay-asiakkaat). Kuvien haku voidaan määritellä automaattiseksi tai se voidaan käynnistää tarvittaessa.

Käyttääksesi tätä ohjelmaa tarvitset:

IBM-PC-yhteensopiva mikrotietokone:
- i386 tai uudempi prosessori (suositus i486),  4 Megatavua keskusmuistia (suositus 8 Mt)
- Vähintään n. 4 Megatavua vapaata levytilaa.
- VGA-(tai parempi) näytönohjain (256 väriä 800x600-resoluutiolla erittäin suositeltavaa).

Ohjelmisto: MS-DOS, Microsoft Windows 3.1.

Modeemi: v32 (9600bps) tai nopeampi (Hayes AT-komentokieliyhteensopiva).
tai

SkyWay Data-TV-vastaanotin (vain sopimusasiakkaat)
tai

Verkkoliityntä Internet-verkkoon (vain sopimusasiakkaat).


Sääikkuna - Asetustiedosto
Asetustiedosto

Sääikkunan toimintaa ohjataan asetustiedostolla ILSAA.INI, joka sijaitsee Windows:sin päähakemistossa (esimerkiksi C:\WINDOWS). Tiedostoa pääsee muokkaamaan kaksoisnäpäyttämällä ikonia "Sääikkuna: asetukset". Tiedoton rakenne on seuraavanlainen.

[Asetukset]	Ohjelman yleiset asetukset

[Makro]	Makrotilassa esitettävien kuvasarjojen luettelo

[PiirtoTapa]	Ohjelman käyttämä kuvien piirtotapa (ks. Ohjelman toiminnan optimointi)

[Sarjat] *	Käyttäjälle näkyvien kuvasarjojen luettelo

[Sarja.XXXX] *	Kuvasarjojen asetukset (yksi osio kutakin kuvasarjaa kohden)

[Hakemisto.XXXX] *	Kuvahakemistojen asetukset (yksi osio kutakin kuvahakemistoa kohden)

[Tietoliikenne] *	Tietoliikenteen (kuvien hakeminen Ilmatieteen laitokselta) asetukset.

Tähdellä (*) merkittyihin osioihin ei yleensä ole tarpeen tehdä muutoksia käsin. Sääikkuna huolehtii niiden päivittämisestä.Seuraavassa eri osioiden parametrit tarkemmin. Pakolliset parametrit on merkitty tähdellä (*). Muut parametrit voivat puuttua, jolloin käytetään oletusarvoja.

Asetukset

Esitystapa	Interaktiivinen = interaktiivinen (käyttäjän ohjaama) esitystapa.
Rajoitettu = Interaktiivinen, jossa ei pääse muuttamaan asetuksia (oletus).
Makro = makrotila.

Viesti	Näytetäänkö tiedonsiirrossa tulevat uudet viestit käyttäjälle.

VainNäyttö	1 = Ohjelma toimii vain kuvien näyttösovelluksena. Kuvien haku ja poisto ei toimi. (Esim. verkkoasennukset).
0 = Ohjelman kaikki ominaisuudet käytössä (oletus).

Aloitus (*)	Sen kuvasarjan nimi, joka luetaan  ohjelman käynnistyessä. Nimi 'XX' viittaa asetustiedoston osioon [Sarja.XX]

Kuvamäärä	Maksimi kuvamäärä, mitä ohjelma suostuu lukemaan kerrallaan.
0 = ei rajoitusta (oletus).

PoistaVanhat	1 = Ohjelma poistaa vanhentuneet kuvat levyltä.
0 = Ojema ei poista kuvia levyltä.

Debug	1 = Ohjelma tulostaa herkemmin (ja tarkempia) virheilmoituksia
0 = Normaalit virheilmoitukset (oletus).
Normaalikäytössä tämä asetus on syytä pitää arvossa '0'.

Makro

SarjaY (*)	Missä Y on luku välillä 1..<makrotilassa esitettävien sarjojen määrä>. Y:nnen makrotilassa esitettävän kuvasarjan nimi. Nimi 'XX' viittaa asetustiedoston osioon [Sarja.XX]

AikaZ	Missä Z on luku välillä 0..<makrotilassa esitettävien sarjojen määrä>. Z:nnen kuvasarjan esitysaika sekunteina ennen kuvasarjan vaihtoa. Z:n arvolla 0 määritellään osiossa [Asetukset] parametrissa  'Aloitus' ilmoitetun sarjan esitysaika (oletus 60).

PiirtoTapa

Optimointi	0=Piirron optimointi ei käytössä. Muut osion asetukset eivät käytössä.
1=Käytetään osiossa asetettuja piirron optimointitapoja.

ZoomausTapa	0=StretchDIBits (oletus),
1=StretchBlt

Puskurointi	Puskuroidaanko kuva ennen näytölle tulostamista (oletus 1)

Tarkista	1=Ohjelma tarkistaa, osaako näytönohjain valitun zoomaustavan (oletus).
0=Ei tarkistusta, käytetään valittua zoomaustapaa.

Sarjat

Lkm (*)	Tässä osiossa lueteltavien (käyttäjälle näkyvien) kuvasarjojen lukumäärä

OmaLkm	Käyttäjän kuvasarjojen lukumäärä (oletus 0).

OmaNimi (*)	Käyttäjän kuvasarjojen nimen alkuosa.  (normaalisti USER)

Kuvat (*)	Kuvasarjojen kuvien hakemiston nimi (normaalisti KUVAT)

Taustat (*)	Kuvasarjojen taustakuvien hakemiston nimi (normaalisti TAUSTAT)

Edustat (*)	Kuvasarjojen edustakuvien hakemiston nimi (normaalisti EDUSTAT)

SarjaX (*)	Missä X on luku välillä 1..<parametri Lkm>. Kuvasarjojen nimet. Nimi 'XX' viittaa asetustiedoston osioon [Sarja.XX]

Sarja

Kuvaus	Nimi, jolla kuvasarja näkyy käyttäjälle (oletus: <ei mitään>)

Hakemisto (*)	Hakemisto, missä kuvasarjan kuvat sijaitsevat. Hakemiston koko nimi muodostuu ohjelman asennushakemistosta, osion [Sarjat] parametrista 'Kuvat' sekä tästä parametrista tässä järjestyksessä.

Taustat	Tausta- ja edustakuvien hakemisto. Koko nimi muodostetaan samaan tapaan kuin edellisessä parametrissa (oletus: <ei hakemistoa>).

Näytä	Oletusarvo näytettävien kuvien lukumäärälle (kaikki=0, oletus)

Pohja	Oletustaustakuvan tiedostonimi (oletus: <ei kuvaa>).

Päällys	Oletusedustakuvan tiedostonimi (oletus: <ei kuvaa>).

Väri	"Läpinäkyvä" väri kuvissa. (ks. Edusta- ja taustakuvat)
0 = musta, 1 = valkoinen (oletus 0)

Zoom	Oletuszoomaus: 1=ei zoomausta (oletus); 2, 4 ja 8 ilmaisevat zoomauskertoimen.

ZoomX	Zoomauksen kohdistuspisteen X-koordinaatin oletusarvo (oletus 0).

ZoomY	Zoomauksen kohdistuspisteen Y-koordinaatin oletusarvo (oletus 0).

Koko	Ikkunan koko 1=normaali, 2=kaksinkertainen koko (oletus 1).

Ikkuna	1=Käytetään kahden ikkunan näyttöä.
0=Normaalinäyttö (oletus).

Teksti	Näytetään teksti-ikkuna (0 tai 1).

Viive	Kuvien vaihtoväli animaatiotilassa millisekunteina (oletus 1000).

Auto	1=Animaatio käynnistetään automaattisesti.
0=Näyttöön tuodaan kuvasarjan viimeisin kuva (oletus).

Hakemisto

Säilytä	Kuvien säilytysaika hakemistossa vuorokausina (Säilytystapa = Aika)
tai säilytettävien kuvien lukumäärä (Säilytystapa = Lukumärä).

Säilytystapa	Aika tai Lukumäärä. Ks. edellinen.

ViimeinenTiedosto	Viimeisen tämän hakemiston tuotteeseen haetun kuvan aikaleima.

Hae	Tiedonsiirrossa haettavien kuvien maksimimäärä.

Tietoliikenne

Komento (*)	DOS/Windows-komento, jolla tiedonsiirto-ohjelma käynnistetään. Mikäli tämä on tyhjä, ei ohjelma hae kuvia. (Esim. Skyway-siirtotapa).

Hakemisto (*)	Ohjelman päähakemiston alihakemisto, josta ohjelma etsii tiedonsiirto-ohjelman hakemia kuvia (normaalisti TULEVAT).
MODEEMIVERSIO: Mikäli muutat tätä arvoa muuta vastaava arvo myös modeemiohjelman asetustiedostosta.

Hakuväli	Uusien kuvien hakukertojen väli minuutteina (0=ei haeta, oletus).

KysySarjat	1 = Ohjelma kysyy tiedonsiirron aluksi haettavat kuvasarjat.
0 = Ohjelma ei kysy (haetaan kaikki tilatut kuvasarjat).

Edellinen	Viimeksi tapahtuneen tiedonsiirron aikaleima.

Odota	Odotetaanko tiedonsiirron päättymistä ennen kuvien kopiointia omiin hakemistoihinsa.

Käyttäjä	Käyttäjän kuvanhakutunnus (Ohjelman toimittaja antaa).

Salasana	Käyttäjän salasana (Ohjelman toimittaja antaa).

Palvelin	Tiedonsiirtopalvelimen Internet-nimi.


Sääikkuna - Edusta- ja taustakuvien modifiointi
Edusta- ja taustakuvien modifiointi

BMP-tyyppisiä edusta- ja taustakuvia voidaan modifioida Windows:in varusohjelmistoon kuuluvalla Paintbrush-ohjelmalla. Modifioidun kuvan on ehdottomasti oltava mitoiltaan saman kokoinen, kuin alkuperäisen kuvan. Lisäksi modifioidun kuvan on oltava jotain ohjelman tukemaa kuvaformaattia (GIF, JPEG, 16- tai 256-värinen pakkaamaton BMP).

Edusta- ja taustakuvat sijaitsevat sovelluksen hakemistojen "EDUSTAT" ja "TAUSTAT" alla olevissa hakemistoissa. Kussakin hakemistossa on yhteen tuotteeseen (kuvasarjaan) liittyvät edusta ja taustakuvat. Alihakemistojen nimet ovat samat, kuin Tuoteluettelo-ikkunassa näkyvät tuotteiden tunnuskirjaimet.

Modifioidut kuvat on syytä tallettaa uusilla nimillä, jotta vakiokuvat säilyisivät muuttumattomina, eivätkä mahdolliset Ilmatieteen laitoksen lähettämät päivitykset tuhoaisi uusia kuvia. Kuitenkin kuvan tiedostonimen kaksi ensimmäistä kirjainta on säilytettävä ennallan, jotta ohjelma tunnistaisi tiedoston kyseiseen kuvasarjaan kuuluvaksi.

Huomioi edustakuvia modifioidessasi, että kuvasarjan varsinaiset kuvat näkyvät vain niiltä alueilta, jotka ovat edustakuvassa täysin mustia tai valkoisia (jompi kumpi - määritellään asetustiedostossa). GIF-89-edustakuvissa myös läpinäkyväksi määritellyt alueet.


Sääikkuna - Ohjelman toiminnan optimointi
Ohjelman toiminnan optimointi

Tietokoneen varusohjelmiston optimointi
Kuvan piirtotavan optimointi


Sääikkuna - Tietokoneen varusohjelmiston optimointi
Tietokoneen varusohjelmiston optimointi

Sääikkunan toiminnan tehokkuus riippuu paljolti myös tietokoneen ohjelmallisista asetuksista. Pääsääntönä on, että keskusmuistia tulee olla mahdollisimman paljon vapaana. Täten RAM-levyaseman ja suuren levyvälimuistin käyttö ei ole suotavaa, mikäli koneessa ei ole paljoa keskusmuistia.

Yleisenä sääntönä voidaan pitää, että normaalikäytössä on syytä jättää keskusmuistia käyttöjärjestelmälle ja ohjelmalle vähintään 6-8 megatavua (8 megatavun muistilla enintään yhteensä 2 megatavua levyvälimuistia ja RAM-levyä). Mielellään muistia saa olla käytössä enemmänkin. Lisäksi on syytä pitää Windows:issa suuri virtuaalimuisti (vähintään 10 megatavua). Tällöin ohjelman toiminta ei pääse häiriintymään pahasti muistinpuutteen takia.


Sääikkuna - Kuvan piirtotavan optimointi
Kuvan piirtotavan optimointi

VAROITUS! Kuvan piirtotavan optimointia kokeiltaessa tietokone saattaa mennä täysin jumiin. Tämän vuoksi muita ohjelmia ei ole suotavaa käyttää samanaikaisesti kokeiltaessa piirtotavan optimointia!

Sääikkuna voi käyttää erilaisia piirtotapoja kuvan tulostuksessa ruudulle. Eri näytönohjaimet tukevat erilaisia piirtotapoja. Jos näytönohjain tukee useita piirtotapoja, voidaan käyttöön valita näistä tehokkain. Sääikkunan normaali asennus asettaa piirtotavan optimoinnin pois päältä. Tällä tavalla ohjelma toimii kaikkien näytönohjainten kanssa. Kuvien piirto ruudulle saattaa tällöin kuitenkin olla hidasta, joten ohjelman toimintaa kannattaa yrittää optimoida seuraavien ohjeiden avulla.

Yleisimmin toimiva piirtotapa on Zoomaustapa 0 (StretchDIB) puskuroinnilla. Sen nopeampi (puskuroimaton) versio, toimii joillakin näytönohjaimilla. Tapa numero 1 (StretchBlt), ja sen puskuroimaton versio, on joillain näytönohjaimilla tehokkaampi, mutta ei toimi yhtä useilla näytönohjaimilla. Joillakin näytönohjaimilla se taas on ainoa toimiva tapa.

Helpoin tapa optimoida piirtotapaa on valita tapa 0 puskuroinnilla ja antaa Sääikkunan huolehtia piirtotavan valinnasta tapojen 0 ja 1 väliltä. (Sääikkuna käyttää tapaa 1 tavan 0 sijaan ja päinvastoin, mikäli näytönohjain ei tue valittua tapaa.) Mikäli näytönohjain tukee periaatteessa kumpiakin tapoja, voidaan tapa valita asettamalla sen numero asetustiedostoon.

HUOMIO! Näytönohjaimen mahdollisesti tukemia piirtotapoja voidaan selvittää "VTEST"- ohjelmalla (kuvake "Näyttöajurin testaus". Vaikka näytönohjain VTEST-ohjelman mukaan tukisi jotain näyttötapaa, saattaa sen tuki olla puutteellinen eikä sitä voi käyttää. Siksi seuraavassa mainitut testit on syytä suorittaa näyttötapaa vaihdettaessa. Piirtotavan optimointia voidaan kokeilla seuraavalla tavalla:

Muuta asetustiedoston osion [PiirtoTapa] parametrin "Optimointi" arvoksi 1 ja parametrin "ZoomausTapa" arvoksi 0 ja talleta asetustiedosto.

Käynnistä Sääikkuna

Valise kuvasarja: TEST: Geometrian testikuva

Valitse ikkunan kooksi kaksinkertainen koko

Ensin zoomaa suurimmalle zoomaukselle kuvan oikeaan alakumaan. Mikäli kuvan lävistämästä viivasta osa katoaa tai kuva muuttuu muuten virheelliseksi, ei näytönohjain tue kyseistä zoomaustapaa. Tämän jälkeen Zoomaa kuva suurimmalle zoomaukselle lähelle kuvassa olevaa ristiä siten, että kuvan lävitse kulkeva viiva kulkee mahdollisimman tarkasti kuvan vasemmasta ylänurkasta oikeaan alanurkkaan. Käynnistä Windows-sovellus Notepad (Muistilehtiö suomenkielisessä Windows:sissa) ja muuta sen koko mahdollisimman pieneksi. Siirrä Notepad kuvan keskelle seuraavan kuvan osoittamaan paikkaan.

Siirrä nyt Notepad Sääikkunan ikkunan ulkopuolelle. Tämän jälkeen kuva näyttää jomman kumman seuraavassa esitetyn esimerkkikuvan kaltaiselta.

Mikäli kuvassa ei näy vääristymää voit jatkaa kokeilua liikuttelemalla Notepad-ohjelman ikkunaa kuvan pinnalla hyvin lyhyitä matkoja kerrallaan. Mikäli vääristymiä ei ilmene eikä tietokone mene jumiin kokeilun aikana, on oletettavaa, että voit käyttää zoomaustapaa 0 testissä käytetyllä tietokoneella. Mikäli vääristymiä ilmenee ei kyseisen piirtotavan käyttö ole mahdollista.

Toista edelliset testit vielä kummallakin zoomaustavalla ilman puskurointia (Asetuksen Puskurointi arvo 0). Käynnistä sovellus uudelleen piirtotavan vaihdon jälkeen, jotta asetustiedostoon muutettavat asetukset tulisivat voimaan.Kun olet selvittänyt, mitkä piirtotavat (zoomaustavan ja puskuroinnin yhdistelmä) toimivat käytetyllä tietokoneella, tulee piirtotapa valita näiden välillä kokeilemalla kuvan piirtoa todellisilla kuvasarjoilla (animaatio, yksi ikkuna, kaksinkertainen ikkunan koko, kuvan vaihtoväli: 0). Piirtotapa kannattaa valita sellaiseksi, että ruudun päivitys on mahdollisimman nopeata siten, että kuvan vaihtoväli on lyhyt ja kuva tulee näyttöön jouhevasti ilman että kuvan piirto näkyy aaltomaisena liikkeenä kuvapinnalla.


Sääikkuna - Hakemistot ja tiedostot
Sääikkunan tiedostot ja hakemistorakenne

Sääikkunan tiedostot sijaitsevat seuraavanlaisessa hakemistopuussa:

Hakemisto	Tiedosto	Merkitys

\IL	ILSAA.EXE	Sääikkuna-ohjelma

ILRES.DLL	Sääikkunan tekstiresurssitietokanta.

ILSAA.HLP	Sääikkunan ohje (tämä ohje).

VTEST.EXE	Näytönohjaimen testausohjelma.

BMP2DIB.DLL	Kuvanlukijamoduleja

GIF2DIB.DLL

JPG2DIB.DLL

FMIDJPEG.EXE	JPEG-kuvanlukijamodulin apuohjelma.

ILTCPIP.EXE	TCP/IP-tiedonsiirto-ohjelma (NET-versiossa).

ILMODEM.EXE	Modeemitiedonsiirto-ohjelma (InfoTel-versiossa)

XFERSET.EXE	Tiedonsiirtoasetusten muokkausohjelma (Ei SkyWay-versiossa).

ITSTART.ILM	Modeemitiedonsiirron (InfoTel) makrotiedostot.

ITEND.ILM

TEST.ILM

FMIUNARC.EXE	Esimerkkikuvasarjojen paketin ja päivityspakettien purkamiseen käytettävä ohjelma.

\IL\KUVAT	Eri tuotteiden kuvat omissa alihakemistoissaan.

\IL\TAUSTAT	Eri tuotteiden taustakuvat omissa alihakemistoissaan.

\IL\EDUSTAT	Eri tuotteiden edustakuvat omissa alihakemistoissaan.

\IL\TULEVAT	Tiedonsiirtojärjestelmästä saapuvat tiedostot.

\IL\LUETTELO	A, B, ... Z, 0, ... 9	Tuotteiden kuvaukset (asetustiedosto-formaatissa)

A.TXT ... 9.TXT	Tuotteiden kuvaukset (tekstinä).

\IL\PÄIVITYS	ASENNA.EXE	Asennusohjema

INSTALL.INI	Päivityspaketin kuvaustiedosto.

muut	Haetut päivityspaketit.

\WINDOWS	ILSAA.INI	Sääikkunan asetustiedosto

ILMODEM.INI	Modeemitiedonsiirto-ohjelman asetus-tiedosto. (Vain modeemiversiossa)

FMIDJPEG.INI	JPEG-kuvanlukijamodulin asetustiedosto.

\WINDOWS\SYSTEM	BWCC.DLL	Borland Windows Custom Cotrols-kirjasto


Sääikkuna - Ongelmatilanteet
Ongelmatilanteet

Sääikkunan virheilmoitukset

Saan EMM386-virheilmoituksia

Tietokoneen laite- ja ohjelmistokokoonpanot eivät vastaa toisiaan. (Virheellisiä asetuksia tiedostoissa CONFIG.SYS, AUTOEXEC.BAT, WIN.INI, SYSTEM.INI). Ks. Windows- ja DOS-ohjekirjat.

Saan muita Windows:in järjestelmävirheilmoituksia.

Sääikkunassa saattaa olla virheitä, jotka eivät ole tullee esiin testikäytössä. Mikäli virheilmoitus koskee näytönohjainta (esim. "ILSAA.EXE aiheutti suojausvirheen modulissa SVGA256.DRV") katso kohta "Kuvat eivät näy oikein...") Raportoi virheestä (täsmällinen virhetilanteen ja virheilmoituksen kuvaus) tässä ohjeessa mainittuun palauteosoitteeseen (mielellään sähköpostitse).

En saa uusia sääkuvia.

Tarkista tiedonsiirtoasetukset. Mikäli modeemitiedonsiirto ei toimi, on vika yleensä tiedonsiirto-ohjelmalle ilmoitetuissa modeemin asetuksissa. Modeemin käyttöohjeen avulla voidaan nämä ongelmat yleensä ratkaista. Joskus toimimattomuus voi johtua myös Windows:in resurssinhallintaongelmista. Tällöin Windows:in uudelleenkäynnistys korjaa tilanteen.

Mikäli modeemisiirron toimimattomuus on satunnaista (yhteys katkeaa, yhteys ei aina muodostu) on vika yleensä huonossa puhelinlinjassa. Huono yhteys on yleistä matkapuhelimia käytettäessä tai soitettaessa liittymästä, joka on kytketty vanhanaikaiseen (analogiseen) puhelinkeskukseen.

Matkapuhelinten (GSM/NMT) käyttäjien kannattaa huomioida seuraavat asiat:

Varmistu, että matkapuhelinyhteys on hyvälaatuinen (voimakas kenttä).

Pysy paikallasi tiedonsiirron ajan. Tukiaseman vaihto aiheuttaa häiriöitä tiedonsiirtoon.

Huono sää (esim. ukkonen) saattaa aiheuttaa tiedonsiirto-ongelmia.

InfoTel-asiakkaat:

InfoTel-palvelu ei toistaiseksi toimi ulkomailta käsin. Mikäli haluat välttämättä käyttää
InfoTel- palvelua ulkomailta voit tehdä sen kääntämällä kotipuhelimesi InfoTel:n numeroon ja soittamalla kotipuhelimeesi.

GSM-puhelimilla (Tele) tarvitset InfoTel-palvelun numeron eteen suuntanumeron (90). Radiolinjan puhelimella ei suuntanumeroa tarvitse (saa) olla.

InfoTel-palvelun käyttö NMT-puhelimen avulla ei välttämättä toimi.

Mikäli yhteydenotto InfoTel-palveluun ei toimi matkapuhelimestasi, ota yhteys omaan teleoperaattoriisi.

Tiedonsiirto-ohjelman virheilmoitukset:

TCP/IP-tiedonsiirto
Modeemi-tiedonsiirto

Haluan hakea kerrallaan enemmän/vähemmän uusia sääkuvia.

Aseta tuotekohtaiset kuvien hakumäärät tuoteluettelosta.

En halua, että Sääikkuna kysyy minulta haettavia tuotteita kuvien haun yhteydessä.

Aseta pois päältä valinta "Kysy haettavat tuotteet" ohjelman asetuksista. Tällöin haetaan

kaikki tuoteluettelossa tilatuksi merkityt tuotteet.

Kuvien haku modeemilla on hidasta. Voinko nopeuttaa sitä mitenkään?

Tiedonsiirto saattaa olla erityisen hidasta jos tiedonsiirtoasetukset. eivät ole kunnossa. Toinen hidastava tekijä on huono puhelinlinja. Mikäli tiedonsiirto-ohjelma antaa usein "Timeout"- tai "Tarkistussummavirhe"-virheilmoituksia, on kyseessä yleensä jälkimmäinen tapaus.

Voit myös nopeuttaa yhteydenottoa muuttamalla tiedonsiirto-ohjelman asetuksista (C:\WINDOWS\ILMODEM.INI, kuvake "Modeemi-asetukset") parametrin MacroDelay arvoksi 1 tai 0. Tämä muutos saattaa kuitenkin haitata sellaisten modeemien, jotka vaativat lyhyitä taukoja komentojen välissä,  toimintaa.

Olen hakenut uudet sääkuvat, mutta haluaisinkin katsoa kuvasarjaa pidemmälle taaksepäin. Ohjelma ei kuitenkaan suostu hakemaan vanhempia kuvia.

Periaatteessa Sääikkuna ei hae kuvia, jotka ovat vanhempia, kuin jo kerran haetut. Tämän voi kuitenkin tehdä seuraavsti: Katso tuoteluettelosta haluamasi tuotteen kirjaintunnus (esim X). Muuta tämän jälkeen asetustiedoston vastaavan tuotteen hakemisto-osion (esim [Hakemisto.X]) parametri "ViimeinenTiedosto" arvoon "0" (nolla). Hae tämän jälkeen kuvat uudestaan.

Sääikkuna ei näytä tekstimuotoisia tuotteita (esim. säätiedotus).

Sääikkuna on suunniteltu kuvamuotoisen tiedon esittämiseen. Siksi jokaista tekstituotetta täytyy vastata jokin kuva. Jos tekstituotteen otsikkokuva on kadonnut tietokoneen levyltä ei tekstituote näy. Tee esimerkiksi Windows:in PAINTBRUSH-ohjelmalla uusi kuva tekstituotteen hakemistoon. Kuvan sisällöllä ei ole merkitystä, mutta kuvan nimen tulee olla tiedostonimen päätettä lukuunottamatta sama kuin tekstitiedoston nimi. Jos esimerkiksi tekstituotteen tekstitiedosto on nimeltään F0000000.TXT tee kuva nimeltä F0000000.BMP.

Sääikkuna ei näytä niin pitkiä kuvasarjoja, kuin haluan.

Muuta "Kuvien näyttö"-asetusta ohjelman asetuksista.

Haluan, että kuvasarjan XX asetus YY on on päällä joka kerta valitessani kuvasarjan.

Talleta kuvasarjan asetukset.

Sääikkuna ei anna minun hakea uusia kuvia tai muuttaa/tallettaa asetuksia.

Sääikkuna on käynnistetty useampaan kertaan yhtä aikaa. Vain esimmäiseksi käynnistetty Sääikkuna voi tallettaa asetuksia ja hakea kuvia. Sulje kaikki Sääikkunat ja käynnistä yksi uusi. Sääikkuna saattaa olla myös käynnistetty esitystilassa, jossa uusia kuvia ei voi hakea eikä asetuksia muuttaa.

Tietokoneeni levy on täyttynyt sääkuvista.

Tarkista, että ohjelman asetusten valinta "Poista vanhat kuvat" on päällä. Jos tämä ei auta, tarkista, että Sääikkunan asetustiedoston "VainNäyttö"-asetus ei ole päällä.

Kuvat eivät näy oikein tai tietokone jumiutuu zoomattaessa tai käytettäessä kaksinkertaisen koon näyttöä

Joidenkin tietokoneiden näytönohjaimet sopivat huonosti käytettäväksi Sääikkunan kanssa. Tämä ilmenee yleensä, siten että käytettäessä zoomausta tai kaksinkertaisen koon ikkunaa kuva ei tulostu näytölle oikein tai animaatiot toimivat hitaasti. Joissakin tapauksissa Sääikkuna voi myös kaatua virhetilanteeseen tai tietokone saattaa jopa jumiutua. Nämä ongelmat voidaan ratkaista muuttamalla ohjelman piirtotapaa.

Huomaa, että ohjelmisto saattaa toimia virheellisesti, jos olet muuttanut ohjelmiston asetustiedostoa (ILSAA.INI). Mikäli teet tiedostoon muutoksia, ota siitä ensin varmuuskopio.


Sääikkuna - Virheilmoitukset
Virheilmoitukset

Seuraavassa on lueteltu Sääikkunan virheilmoitukset. Tähdellä (*) merkityt virheilmoitukset tulostuvat vain mikäli asetustiedoston Debug-optio on asetettu päälle.

Mikäli ilmoituksen selityksessä käsketään ottaa yhteyttä ohjelman toimittajaan, kirjoita ensin koko virheilmoitus (mahdollisine moduli- ja rivitietoineen) paperille, ja lähetä ilmoitus tässä ohjeessa mainittuun palauteosoitteeseen. Toimi näin myös siinä tapauksessa, jos saat Windows:in systeemivirheilmoituksia (Page fault, General protection fault, tms.) ohjelmaa käyttäessäsi.

Ei kuvanlukijamodulia tiedostotyypille <Tyyppi> Virhe nro: <Virhekoodi>

Ei muistia: Systeemiresurssit lopussa?

Ei tietoja saatavilla

Huomautus:  Vain <Lkm> kuvaa saatavilla

Kuva hylätty - Tuhoa viallinen tiedosto?

Kuvanlukija ei palauttanut kuvaa.*

Kuvasarja ei sisällä kuvia

Muisti lopussa.

Näytetään vain <Lkm> kuvaa! Lisää kuvia voit saada muuttamalla ohjelman asetuksia.

Ohjelma ei tue käytettyä näytönohjainta!

Ohjelma näyttää enintään <Lkm> kuvaa kerrallaan.

Ohjelman sisäinen virhe!

Paletti on jo täysi.*

Täysi zoomaus jo käytössä

Vaihtonopeuden oltava välillä 0 .. 300 (1/10s)

Varoitus: Näyttöajuri ei osaa haluttua zoomaustapaa: <0/1> Käytetään tapaa <0/1>.*

Virhe kuvanlukijassa: Ei lukufunktiota.*

Virhe: Ajastimen luonti epäonnistui. Systeemiresurssit lopussa?

Virhe: Ajastimen tuhoaminen epäonnistui.

Virheellinen värimäärä: Käytetään oletusvärejä

HUOM! Mikäli kuvatiedostot ovat virheellisiä, tulostavat kuvanlukijamodulit virheilmoituksia ohjelman päähakemistoon ERR-päätteisiin tiedostoihin. Nämä tiedostot tuhotaan aina ohjelmaa suljettaessa. Vakavissa virhetilanteissa tiedostot saattavat jäädä levylle, josta ne voidaan tuhota, kun ohjelma ei ole käynnissä.


Virheellinen värimäärä: Käytetään oletusvärejä

Kuvasarjan kuvat sisältävät enemmän värejä, kuin ohjelma pystyy käsittelemään. Tämän vuoksi kuvien värit saattavat olla jonkin verran vääristyneitä. Tämä virhe ilmaantuu myös virheen Kuvasarja ei sisällä kuvia kanssa.


Ei tietoja saatavilla

Tuotteesta ei ole tietoja tietokoneen levyllä. Tiedot ovat kadonneet tai tuote on viallinen. Jos haluat tietoja, ota yhteys ohjelman toimittajaan.


Vaihtonopeuden oltava välillä 0 .. 300 (1/10s)

Animaatiotilan kuvanvaihtonopeus voidaan valita vain väliltä 0 - 30 s.


Huomautus:  Vain <Lkm> kuvaa saatavilla

Käyttäjä on pyytänyt ohjelmaa näyttämään enemmän kuvia, kuin valittu kuvasarja sisältää.


Täysi zoomaus jo käytössä

Ohjelma osaa zoomata kuvan vain kahdeksankertaiseen suurennukseen asti.


Näytetään vain <Lkm> kuvaa! Lisää kuvia voit saada muuttamalla ohjelman asetuksia.

Ohjelman asetuksista on valittu, ettei kuvia voida näyttää kuin Lkm kappaletta kerrallaan. Asetusta voi muuttaa valitsemalla valikosta toiminto Asetukset | Ohjelman asetukset.

Ohjelma näyttää enintään <Lkm> kuvaa kerrallaan.

Ohjelman näyttämien kuvien määrä on kiinteästi rajoitettu lukumäärään <Lkm>.


Ohjelman sisäinen virhe

Ohjelmassa on tapahtunut tunnistamaton virhe.

Virhe: Ajastimen tuhoaminen epäonnistui.

Ohjelma ei ole onnistunut vapauttamaan varaamansa ajastinresurssia.

Ohjelma ei tue käytettyä näytönohjainta!

Näytönohjaimen parametrit eivät vastaa mitään ohjelman tuntemia mahdollisuuksia. Ohjelman toiminta saattaa olla epäluotettavaa.

Paletti on jo täysi.*

Ohjelma on yrittänyt muodostaa väripaletin, joka on suurempi, kuin järjestelmän hyväksymä väripaletti.

Ohjelma on havainnut virheen toiminnassaan. Raportoi nämä virheet aina ohjelman toimittajalle!


Kuvanlukija ei palauttanut kuvaa.
Kuvanlukija ei palauttanut kuvaa.*

Haluttua kuvatiedostoa ei ole olemassa tai se on viallinen.


Virhe kuvanlukijamodulissa
Ei kuvanlukijamodulia tiedostotyypille <Tyyppi> Virhe nro: <Virhekoodi>

Kuvatiedoston tunniste on virheellinen tai kuvanlukijamodulin avaus ei onnistunut. Kuvahakemistoon on joutunut sinne kuulumattomia tiedostoja tai jokin kuvanlukinjamoduli on rikki. Mikäli ilmoituksen <Tyyppi> on jokin tuetuista kuvaformaateista (GIF, JPG, BMP), ota yhteyttä ohjelmiston toimittajaan. Muussa tapauksessa poista virheellinen tiedosto levyltä.

Virhe kuvanlukijassa: Ei lukufunktiota.*

Kuvanlukijamoduli on viallinen. Ota yhteyttä ohjelmiston toimittajaan.


Näyttöajuri ei tue zoomaustapaa
Varoitus: Näyttöajuri ei osaa haluttua zoomaustapaa: <0/1> Käytetään tapaa <0/1>.*

Ohjelman asetuksissa on valittu zoomaustapa, jota näytönohjain ei osaa käyttää. Zoomaustavan voi pakottaa halutuksi muuttamalla Sääikkunan asetustiedoston osion [PiirtoTapa] parametrin "Tarkista" arvoksi 0.


Kuvasarja ei sisällä kuvia

On valittu kuvasarja, johon ei kuulu (virheettömiä) kuvia tai kuvasarjasta ei ole valittu näytettäväksi yhtään kuvaa.


Muisti lopussa
Muisti lopussa.

Järjestelmän keskusmuisti on lopussa. Sulje yksi tai useampi käynnissä oleva ohjelma. Mikäli tämä ei auta käynnistä Windows uudelleen tai lisää Windows:sin käytössä olevaa virtuaalimuistia.

Ei muistia: Systeemiresurssit lopussa?

Virhe: Ajastimen luonti epäonnistui. Systeemiresurssit lopussa?

Windows-järjestelmän systeemiresurssit ovat loppuneet. Tämä johtuu yleensä siitä, että käynnissä on liian monta ohjelmaa tai jokin käynnissä oleva ohjelma toimii virheellisesti. Sulje yksi tai useampi käynnissä oleva ohjelma. Mikäli tämä ei auta käynnistä Windows uudelleen.


Tuhoa viallinen tiedosto?
Kuva hylätty - Tuhoa viallinen tiedosto?

Haluttua kuvatiedostoa ei ole, se on virheellinen tai tuntematonta tyyppiä. Tämä virhe tapahtuu, kun jompi kumpi virheistä Virhe kuvanlukijassa: Ei lukufunktiota tai Kuvanlukija ei palauttanut kuvaa on tapahtunut.

Paina "OK", mikäli haluat, että ohjelma tuhoaa mahdollisen viallisen tiedoston. Jos haluat säästää sen, paina "Peruuta".


Tuhotaanko kuvasarja?

Haluatko varmasti tuhota kuvasarjan. Mikäli kuvasarja on käyttäjän kuvasarja, ei sitä tuhoamisen jälkeen voi enää pelastaa. Mikäli kyseessä on vakiotuote, voidaan kuvasarja ottaa uudelleen käyttöön tuoteluettelosta.

Paina "OK", jos haluat tuhota kuvasarjan. Jos haluat säästää sen, paina "Peruuta".


Poistetaanko hakemiston <HAK> tiedostot?

Haluatko varmasti poistaa ko. tiedostot. Kerran poistettuja tiedostoja ei voi enää palauttaa.

Paina "OK", jos haluat poistaa tiedostot. Jos haluat säästää ne, paina "Peruuta".


Talletetaanko tuotteen <T> asetukset?

Paina "OK", jos haluat tallettaa juuri tekemäsi muutokset tuotteen asetuksiin. Mikäli haluat säilyttää vanhat asetukset, paina "Peruuta".


Haettavia tuotteita ei valittu! Jatketaanko?

Haettavia tuotteita ei ole valittu. Mikäli haluat hakea vain vakiotuotteet (käyttäjätiedotteet ja päivityspaketit) paina "OK".

Mikäli haluat hakea myös säätuotteita, paina "Peruuta" ja valitse haettavaksi haluamasi tuotteet hakuikkunan tuotelistasta.